১৯৯৬ সালে আওয়ামী লীগ সরকার গঠন করার পর আমির হোসেন আমু টেকনোক্র্যাট কোটায় খাদ্যমন্ত্রীর দায়িত্ব পান। এ সময় তিনি নলছিটি ও ঝালকাঠিতে ব্যাপক উন্নয়নমূলক কাজ করেন। ২০০০ সালে এ আসনে জাতীয় পার্টির সংসদ সদস্য জুলফিকার আলী ভুট্টোর আকস্মিক মৃত্যুর পর উপনির্বাচনে আমির হোসেন আমু সংসদ সদস্য নির্বাচিত হন। এরপর উন্নয়ন কর্মকাণ্ড আরো বাড়ে। ঝালকাঠি সদর আসন থেকে আমির হোসেন আমুই প্রথম পূর্ণ মন্ত্রী হয়েছেন। তাই ঝালকাঠি জেলাজুড়ে তাঁর ব্যাপক প্রভাব-প্রতিপত্তি ও জনপ্রিয়তা রয়েছে। তাঁর সঙ্গে রয়েছে জাতীয় পার্টির (এরশাদ) সমর্থন। ফলে এ আসনে নৌকা প্রতীকে ভোটের পাল্লায়ই ভারী হয়েছে।